SIASA ZA MIGAWANYIKO NA ATHARI YAKE KWA JAMII AU NCHI  

Ikhlas! Ama kweli, wahenga na wahenguzi hawakukosea walipolonga kuwa umoja ni nguva na utengano ni udhaifu. Kwa kweli, kidole kimoja hakiwezi kuuwa chawa. Ili kufaulu katika maisha, twahitai utengamano. Maisha ni kama mushumaa unaowaka na kisha kuisha. 

Mbona tukuze uadui kwa kiasi cha adinasi kumwaga damu? Mbona siasa itutenganishe. Sisi nikama ndugu na dada, ni kwanini ubinafsi ututawale? Hii ni aibu kubwa sana katika jamii. Yule aliyesema kuwa undugu si kufanana bali ni kufaana, basi naye hakuwa na kasoro yoyote. 

Kuna aina mbili za siasa. Kuna siasa za kutaka kujenga nchi na pia kuna siasa za kuigawanisha jamii moja katika vipande viwili sawia. Katika siasa za kuijenga nchi, kwa mara nyingi, waja hupigania haki zao. Siasa hizi huwa na utangamano mkubwa kwani kila mtu anang'ang'ania haki yake. Katika siasa hizi, mambo huweza kusuluhishwa kwa umoja na hata huenda pakakosa vita.  

Naam! Katika siasa za migawanyiko, ni nadra sana kukosa vita, ni kama kumkama kuku na kumfanya ng’ombe akupe mayai. Watu huwa wana ukabila, ubinafsi, utengano, wengi hufikiria vita na hata kuwapelekea wenzao jongomeo bila hata ya nauli. 

Katika siasa za ukabila, kabila moja hujitenga na makabila mengine. Wao hujifikiria na hata kuleta chuki katika makabila mengine. Ukabila humfanya mtu kujitenga na wenzake na kujiona wao ni mabingwa. Hapa vita huwa kila siku kwani hakuna umoja wala uhusiano mzuri. 

Siasa za migawanyiko huleta malumbano katika jamii na kusababisha kugawanyika kwa jamii. Hebu tafakari nchi yenye wapinzani wawili wangependa kupata nafasi ya kuwa kiongozi, adnasi wanamtaka tu kiongozi mmoja. Wote wanapigania nafasi hiyo kwa njia ya kubishana kama vile kurushiana cheche za matusi, kuunda uadui na vita kati ya makabila na hatimaye kuchangia ukabila. 

Je! Kuna haja gani ya kumtusi mpinzani mwenzako ilhali nyote mnataka kuwa viongozi, ni nini mnawaonyesha watu? Ni faida gani mtakayoipata baada ya matusi hayo ambayo hayana maana? Mtawaacha adinasi kuchanganyikiwa na kupumbazwa kuwa nyinyi ni kama maji na mafuta na kumbe nyinyi ni marafiki wa dhati. Adnasi watabaki kuchukiana nao wakiponda raha ajabu. 

Vita vitgenea, watu wataipa dunia kisogo, kisa na maana ni siasa ya migawanyiko nao viongozi wakiwa wamepata walichohitaji ili kukata kiu yao. Visa vitageuka kuwa vikasa navyo vikasa vitazaa chuki nayo chuki itaenea kote na kuleta madhara makubwa. Haina haja ya siasa za migawanyiko wala siasa za malumbano. Sote tukumbuke kuwa sisi sote ni sawa na wala haina haja ya mimi na wewe kufuja damu kwa ajili ya vita vya kisiasa. 


Mbona tuwe na ubinafsi kuwa hawa wajifanyie lao na wale pia wajifanyie lao. Sisi ni jamii moja, haja gani ya ubinafsi, nchi yetu itakuwa kweli? Tutawezaje kuimarisha uchumi wa nchi yetu? Ukinishika mkono nami nikushike mkono, basi tutaweza kuvuka mto. 

Haja gani mja aitoroke nchi yake sababu ya siasa mbaya ambayo vimesababisha vita? Haja gani vijana kwa wazee wabubujikwe na machozi ya huzuni? Mbona tusiwe kitu kimoja. Siasa ni siasa na kama ni siasa ya vita basi acha. Epuka! 

Ebo! Siasa nzuri maisha mazuri na hatimaye ukuaji wa uchumi. Sote tujitenge na siasa mbaya. Tusikubali kutawaliwa na chuki, ubinafsi pamoja na mawazo ya vita na kuuwana. Tukiweza kuzingatia haya yote aisee! Jamii yetu itakuwa na kung’aa kama nyota. Ama kweli kibaya chajiuza na kizuri chajitembeza, ungependa jamii yako ijulikane kwa siasa gani? 

Question: Nani wanaendeleza siasa za mgawanyiko?
Answer: Viongozi